  Туспуктэм: t.me/elvira_pinchuk Наталия Сильвестрова Ижкарысь элькун онкодиспансере ньылетӥ компьютер томограф вуиз. Выль тӥрлыкез пуктон понна стационарын инты дасязы ни. Со сярысь улосвыл кивалтэтлэн тӧроезлэн воштӥсез Эльвира Пинчук телеграм-каналаз ивортӥз. Томографен вань мугор люкетъёсты но сӧзнэтъёсты, трёхмерной суред карыса, эскерыны, кӧня ке снимок лэсьтыса, одӥг пациентлэсь висёнэзлэсь мынэмзэ чакламы быгатозы. Выль тӥрлыкен вирсэръёсты но йырвиымлэсь пушсӧзнэтсэ эскерыны, пуш мугор люкетъёслэсь пушсылы панорамной суред лэсьтыны луоз. Со сяна, эмчиос эскерон дыръя ик биопсия ортчытыны быгатозы. Табере компьютерной томографъёс элькун диспансерлэн вань огъетъёсаз вань – поликлиникаын, стационарын, диагностика лэсьтон но радиологической юртъёсын. Ньыль томографен эмчиос нуналлы быдэ 250 пала эскеронъёс ортчытыны быгатозы. Тодэ вайытом, Воткае интызэ вошъясь выль флюорограф вуиз. Тегъёс: Тазалык эмъяськонниос тӥрлык Ижкар Удмуртия  